João Vicente

Majstro Johano Vicento (1380-1463) estis portugala kuracisto kaj teologo, episkopo de Lamego kaj Vizeŭ, rektoro de la Fakultato pri Medicino en Lisbono, kaj fondinto de la Kongregacio de la Sekulara Kanonikaro de Sankta Johano Evangelia kaj fondinto de la Monaĥejo de Vilar de Frades, en Barcelos. Li estis episkopo de Lamego kaj Vizeŭ kaj okupis postenon kiel ĉef-fizikisto de la portugala regno.

 Biografio 
Majstro Johano Vicento naskiĝis en Lisbono kaj estis filo de Estêvão Rodriguez Maceira kaj Dona Mecia Ponce.Colecçam dos documentos estatutos e memorias da Academia Real da Historia ..., Academia Real da História Portuguesa, Manoel Telles da Silva Alegrete (Marqués de),Nuno da Silva Teles Li studis medicinon en Lisbono kaj juro en la Universitato de Bolonjo. Li estis la unua profesoro pri medicino en la Universitato de Lisbono, kie li instruis dum sep jaroj kaj la dua diplomito pri teologio. Li same estis la plej granda kuracisto de la regno nomumita de la reĝo de Portugalio Duarte la 1-a (1391-1438).

Li estis persono konfidenca al la reĝo kaj akompanis al Flandrio la princinon Izabelan, filino de la reĝo Johano la 1-a (1358-1433), kiu edziniĝis al la Duko de Burgonjo, Filipo la Bona (1396-1467). Li reformis la Ordinon de Kristo, kies vizitanto li estis, laŭpete de la infanto Henriko la naviganto (1394-1460), Duko de Vizeŭ. Li engaĝiĝis en la Ordino de la Preĝantoj en la Monaĥejo de Benfiko.

En Lisbono, kune kun Martim Lourenço kaj Afonso Nogueira, en 1420, li lanĉis la bazojn por starigi novan kanonikan komunumon celante ripari la socialan kaj moralan degradiĝon de la klerikaro kaj de la tiama societo. Ĉi-sinteno kondukis lin al la fondo de la Kongregacio de la Sekularaj Kanonikoj de Sankta Salvatoro de Vilar, starigita en la preĝejo de la monaĥejo de Vilar de Frades, Barcelos. La komunumo alprenis la Konstituciojn de la Regularaj Kanonikoj de Sankta Georgo de Alga, en Venecio. La bluaj vestaĵoj de la kanonikaro donis al la fondinta episkopo ke li estis konata kiel la blua episkopo. En la 7-a de majo 1432, li estis nomumita episkopo de Lamego, kaj inter 1446 kaj 1463, Episkopo de Vizeŭ, kie li mortis kun famo de sanktulo kaj estis sepultita en la katedralo.

 Referencoj 

 Literaturo 
 Bibliografia para a História da Igreja em Portugal (1961-2000), Carlos A. Moreira Azevedo
 Revista de ciências históricas, Universidade Portucalense
 Enciclopedia Histórica de Portugal, A. Duarte de Almeida
 Colecçam dos documentos estatutos e memorias da Academia Real da Historia ..., Academia Real da História Portuguesa, Manoel Telles da Silva Alegrete (Marqués de), Nuno da Silva Teles
 Beira Alta

 Vidu ankaŭ 
 Johano la 1-a (1358-1433), reĝo de Portugalio
 Filipo la 3-a (1396-1467), duko de Burgonjo
 Afonso Nogueira (1464), episkopo de Koimbro
 Duarte la 1-a (1391-1438), la Elokventa, reĝo de Portugalio
 Henriko, Duko de Vizeŭ (1394-1460), fondinto de la lernejo de Sagres por navigantoj
 Filipa de Lankastro (1360-1415)

Kategorio:Portugalaj kuracistoj
Kategorio:Teologoj
Kategorio:Portugalaj teologoj
Kategorio:Naskiĝintoj en Lisbono